এন্দারস লিন্ডেগার্দ
এন্দারস রোজেনক্রান্তজ লিন্ডেগার্দ (ডেনীয়: [ˈɑnɐs ˈlinˀəɡɒːˀ]; জন্ম ১৩ এপ্রিল ১৯৮৪) একজন ড্যানিশ পেশাদার ফুটবলার যিনি একজন গোলরক্ষক হিসেবে প্রিমিয়ার লিগ ক্লাব ম্যানচেস্টার ইউনাইটেড ও ডেনমার্ক জাতীয় দলে খেলে থাকেন। ২০১০ সালে তিনি নরওয়ের ক্লাব আলেসুন্দ এফকে থেকে ম্যানচেস্টার ইউনাইটেডে যোগ দেন। এর পূর্বে তিনি তার ঘরের মাঠের ক্লাব উদিনেস বোল্ডক্লাবে খেলেছেন। ২০১০ সালে তিনি ডেনমার্ক ও নরওয়ের বর্ষসেরা গোলরক্ষক নির্বাচিত হন। লিন্ডেগার্দ অনূর্ধ্ব ১৯ এবং অনূর্ধ্ব ২০ স্তরে প্রতিনিধিত্ব করার পর ২০১০ সালে ৭ সেপ্টেম্বর আয়ারল্যান্ডের বিরুদ্ধে ডেনমার্কের হয়ে তার অভিষেক ঘটে।